Nafarroako Parlamentuko Mahaiak, 2021eko martxoaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Adolfo Araiz Flamarique jaunak aurkezturiko galdera, Gobernuak 2021eko otsailaren 17an hartutako erabakiaren bidez onetsitako zorpetze-eragiketak birfinantzatzearii buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko martxoaren 8an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko Adolfo Araiz Flamarique jaunak honako galdera hauek aurkezten dizkio Legebiltzarreko Mahaiari, izapidetu ditzan eta idatziz erantzun dakien:

Nafarroako Gobernuak 2021eko otsailaren 17an hartutako erabakiaren bidez xedatu zen Nafarroako Ogasun Publikoari buruzko apirilaren 4ko 13/2007 Foru Legearen 61. artikuluak aipatzen dituen zorpetze-eragiketak egitea, 358.083.214,00 euroko gehieneko zenbatekoarekin.

Haren lehenengo apartatuan honako hau ezarri zen:

“Xedatzea Nafarroako Ogasun Publikoari buruzko apirilaren 4ko 13/2007 Foru Legearen 61. artikuluak aipatzen dituen zorpetze-eragiketak egitea, 358.083.214,00 euroko gehieneko zenbatekoarekin; helburua da muga-egun arruntak birfinantzatzea (244.583.214,00 euro) eta ;113.500.000,00 euroko lehen tarte bat finantzatzea aurreikusitako defizitaren erreferentziari dagokionez”.

Hori guztia ikusirik, hona galderak:

– 358.083.214 euroko gehieneko zenbateko muga-egun arruntak birfinantzatzeko xedez Nafarroako Gobernuaren 2021eko otsailaren 17ko erabakiaren bidez egindako zorpetze-operazioek aurrezpenik ekarriko al dute horien kostu finantzarioetan?

– Birfinantzatze-operazio horiek zer operaziori buruzkoak dira? Laster mugaeguneratzen eta kitatzeko xedez ordaindu behar diren operazioak dira ala laster mugaegunerazen ez diren zorpetze-operazioak dira?

Iruñean, 2021eko martxoaren 4an

Foru parlamentaria: Adolfo Araiz Flamarique